stanford-oval/wikipedia huggingface dataset:
Maulévrier

| Maulévrier |
| --- | --- |
 Château des Colbert de Maulévrier
 vaakuna
 Maulévrier
 Koordinaatit: 47°00′30″N, 0°44′43″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Cholet
Pinta-ala:  
 – Kokonaispinta-ala:  33,4 km²
Väkiluku (2017):  3 176 
 – Väestötiheys:  95 as./km²
Kunnan numero:  49192
 
 Kunnan kotisivut 
Infobox OKVirheellinen NIMI-arvo: 
Maulévrier on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee noin 12 kilometriä Cholet'n kaupungista kaakkoon.
Itämainen puisto
Kunnan nähtävyyksiä on vuonna 1680 rakennettu linna Château de Colbert, ja erityisesti linnan itämainen puisto, Parc oriental de Maulévrier. Itämaisen puistoon kuuluva japanilainen puutarha on Euroopan suurimpia. Puiston suunnitteli arkkitehti Alexandre Marcel 1900-luvun alussa. Puisto pääsi huonoon kuntoon 1950-luvulla, mutta vuonna 1980 aloitettiin sen kunnostaminen yhteiskunnan varoilla. Nykyään puistossa on 300 eksoottisen kasvia, ja siellä käy vuosittain yli satatuhatta vierailijaa.
Aiheesta muualla

Kuvia tai muita tiedostoja aiheesta Maulévrier Wikimedia Commonsissa
Michael Joseph Kaniecki

Michael Joseph Kaniecki (13. huhtikuuta 1935 Detroit, Michigan – 6. elokuuta 2000) oli yhdysvaltalainen roomalaiskatolinen piispa. Hänet vihittiin jesuiittojen papiksi 5. kesäkuuta 1965 ja nimitettiin Fairbanksin hiippakunnan koadjuuttoripiispaksi Alaskaan 8. maaliskuuta 1984. Piispaksi konsekroinnin suoritti 1. toukokuuta Robert Louis Whelan, jota avustivat Francis Thomas Hurley ja Michael Hughes Kenny.
Kanieckista tuli 1. kesäkuuta 1985 Fairbanksin piispa, jonka virkaan hänet asetettiin 28. heinäkuuta 1985. Hän kuoli 65-vuotiaana virassa.
Milton Wynants

| Mitalit | Mitalit | Mitalit |  |
| --- | --- | --- | --- |
|  Milton Wynants vuonna 2013. |  Milton Wynants vuonna 2013. |  Milton Wynants vuonna 2013. |  |
Maa:   Uruguay
Miesten ratapyöräily
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | pisteajo |  |
Milton Ariel Wynants Vázquez (s. 29. maaliskuuta 1971) on uruguaylainen ratapyöräilijä, joka saavutti pisteajon olympiahopeaa Sydneystä 2000. Hän saavutti pisteajosta myös hopeaa vuoden 1995 Pan-Amerikan kisoista ja pronssia vuonna 1999.
Milton Scaron

| Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Maa:   Uruguay> Miesten koripallo. |
| --- | --- | --- | --- |
|  Pronssia | Melbourne 1956 |  |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Kolumbia 1955 |  |  |
|  Hopeaa | Chile 1958 |  |  |
|  Hopeaa | Brasilia 1961 |  |  |
Milton Antonio Scaron Falero (s. 22. elokuuta 1936 Montevideo) on uruguaylainen kilpauransa päättänyt koripalloilija ja olympiamitalisti.
Scaron saavutti Uruguayn koripallomaajoukkueen pelaajana olympiapronssia Melbournesta 1956. Rooman kesäolympialaisissa 1960 hänen edustamansa Uruguay oli kahdeksas.
Michael Joseph McKenna

Michael Joseph McKenna (s. 8. joulukuuta 1951 Bairnsdale) on australialainen roomalaiskatolinen piispa. Hänet vihittiin papiksi Salen hiippakuntaan 19. elokuuta 1983 ja nimitettiin Bathurstin hiippakunnan johtoon 15. huhtikuuta 2009. Piispaksi vihkiminen seurasi 26. kesäkuuta. Pääkonsekraattorina toimi George Pell, jota avustivat Patrick Dougherty ja Jeremiah Joseph Coffey.
Memphis Maniax

| Memphis Maniax |
| --- | --- |

Seura
Perustettu:  2001
Lakkautettu:  2001
Kotikenttä:  Liberty Bowl Memorial Stadium
Kaupunki:   Memphis, Tennessee
Miesten sarjataso:  XFL (Läntinen divisioona)
Värit:  Sinivihreä, viininpunainen, kulta, musta                    
Omistaja:  WWE, NBC
Miesten päävalmentaja:  Kippy Brown
Mitalit
Infobox OKNimi-testi OK: 
Memphis Maniax oli lyhytaikainen ammattilaistason amerikkalaisen jalkapallon joukkue Memphisistä, Tennesseestä. Joukkue pelasi vain yhden kauden toimineessa XFL-liigassa kaudella 2001 osana Läntistä divisioonaa.
Joukkue luotiin vuonna 2001 osaksi Vince McMahonin perustamaa XFL:ää, jonka omistivat puoliksi showpainiorganisaatio WWE ja televisioyhtiö NBC. Maniaxin kotikenttä oli 62 921 katsojan Liberty Bowl Memorial Stadium.
Ainoalla kaudellaan Maniax pelasi runkosarjassa kymmenen ottelua, joista se voitti viisi ja hävisi viisi. Joukkue ei selvinnyt pudotuspeleihin.
Kausittaiset tilastot

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kausi | O | V | H | T  | Divisioona/sijoitus | Pudotuspelit |
| 2001 | 10 | 5 | 5 | 0 | Läntinen, jaettu toinen sija | ei selvinnyt |
| --- | --- |
 O = ottelut  V = voitot :  H = häviöt  T = tasapelit
Aiheesta muualla

Alkuperäisen XFL:n nettisivusto (arkistoitu) (englanniksi)
Michael Joseph Savage

Michael Joseph Savage
Michael Joseph Savage (23. maaliskuuta 1872 Tatong, Victoria, Australia – 27. maaliskuuta 1940 Wellington, Uusi-Seelanti) oli Uuden-Seelannin työväenpuolueen poliitikko, joka toimi Uuden-Seelannin pääministerinä vuosina 1935–1940.
Savage syntyi irlantilaisten maahanmuuttajien perheeseen kahdeksasta lapsesta nuorimpana. Hänet kasvatettiin katoliseen uskoon. Henry George ja Edward Bellamy vaikuttivat vahvasti Savagen poliittiseen ajatteluun. Savage toimi alun perin kullankaivajana ja työväenliikkeen organisoijana Australiassa. Hän muutti Uuteen-Seelantiin vuonna 1907 ja ryhtyi pian aktiiviseksi toimijaksi Aucklandin ammattiyhdistysliikkeessä. Savage liittyi työväenpuolueeseen sen perustamisen yhteydessä vuonna 1916 ja nousi sen varajohtajaksi vuonna 1923 sekä Harry Hollandin seuraajana johtajaksi 1933. Hän vaikutti merkittävästi työväenpuolueen vaalivoittoon vuonna 1935 ja pääsi Uuden-Seelannin ensimmäiseksi työväenpuoluetta edustaneeksi pääministeriksi. Hän saavutti suosiota talouden elvytystoimillaan ja sosiaalisilla hyvinvointiohjelmillaan. Hän toteutti muun muassa opetusjärjestelmän uudistuksen ja loi sosiaaliturvaa koskevaa lainsäädäntöä. Savage johtikin työväenpuolueen yhteen sen suurimmista vaalivoitoista vuonna 1938.
Vuonna 1938 Savage kritisoi julkisesti Ison-Britannian hyväksyntää Sudeettialueiden liittämiselle natsien hallitsemaan Saksaan. Muun muassa The New Zealand Herald tuomitsi hänet epäyhtenäisyyden osoittamisesta kritiikillään. 3. syyskuuta 1939 Uusi-Seelanti yhtyi Ison-Britannian sodanjulistukseen natsi-Saksalle. Tuolloin Savage oli kuitenkin toipumassa suolistosyövän takia tehdystä leikkauksesta. Terveydentilan heikennyttyä Peter Fraser hoiti tilapäisesti Savagen tehtäviä. Savagen kuoltua Fraserista tuli pääministeri. Savagen sairastaessa John A. Lee oli noussut työväenpuolueen sisällä hänen vastavoimakseen. Lee vihjasi Savagen somaattisen sairauden vaikuttaneen myös tämän henkisiin kykyihin. Savage piti Leetä epälojaalina ja syytti tätä pyrkimyksestä tuhoamiseensa poliittisena voimahahmona. Lee erotettiin puolueesta päivä ennen kuin Savage kuoli kotonaan Wellingtonissa 27. maaliskuuta 1940. Hänet haudattiin Aucklandin Bastion Pointiin.
Mauno Mannelin (valokuvaaja)

Valokuvaaja Mauno Mannelin perheineen 1940-luvun alussa. Lähde: Johannes Moision negatiiviarkisto.
Mauno Ilmari Mannelin (15. tammikuuta 1910 – 11. heinäkuuta 1990) oli suomalainen valokuvaaja. Hän toimi valokuvaajana yli viidenkymmenen vuoden ajan, alkaen vuodesta 1929 aina 1980-luvun lopulle. Hän erikoistui jo 1930-luvulla teollisuusvalokuvaukseen. Työssä oli katko vain talvi- ja jatkosodan aikana.
Lapsuus ja suku

Mauno Mannelin syntyi vuonna 1910 Urjalassa. Hänen isänsä Kalle Mannelin oli Urjalan Haritun torpparisukua ja toimi rakennustöissä Urjalassa ja myöhemmin muun muassa Backaksen kartanossa Helsingin maalaiskunnassa, jonne Mauno muutti nuorena isänsä mukana. Maunon äiti "Sandra" oli kotoisin Punkalaitumelta. Maunolla säilyi yhteydet syntymäpaikkaansa. Hänen serkkunsa, "Topi" Riutta, oli usein mukana Maunon kuvausmatkoilla, hänellä oli kesämökki Vehkajärvellä Urjalan ja Punkalaitumen rajalla. Myös Maunon Mannelinin veli, Veikko, muutti Helsingin maalaiskuntaan. Hän ja hänen saman niminen poikansa toimivat autoilijana. Mainittavaa on, että Maunon äidin isä, Robert Sahlberg, kutsumanimeltään ”Kuoppalan Janne”, oli tietäjä. Hänen luokseen ihmiset tulivat kaukaakin kysymään neuvoa.
Perhe ja koti

Mauno Mannelin ja Irene Luomala vihittiin 4. kesäkuuta 1933.  Maunon vaimo Irene Mannelin (s. 10.3.1916) oli vihittäessä vasta 17-vuotias. Maunon ja Irenen lapset olivat Ritva (s. 23.11.1933), Tapio (s. 18.6.1939), Pertti (s. 4.3.1943) ja  Kyösti (s. 27.10.1950). Vanhimmat pojat toimivat valokuvaajina, tytär luokanopettajana ja nuorin poika offsetpainoyrittäjänä. Maunolla oli yhdeksän lastenlasta, joista yksi kuoli nuorena tapaturmaisesti. Mauno ja Irene asuivat Malmilla ensin osoitteessa Helsingintie 12, josta he muuttivat sodan jälkeen omakotitaloon osoitteeseen Vilpo 61, josta tuli myöhemmin Paavolantie 6.
Työura

Mauno Mannelin aloitti työt nuorena isänsä työpaikassa Backaksen kartanossa, jossa toimi rakennustöissä muun muassa muurarin apulaisena. Suoritettuaan ajokortin hän ryhtyi autonkuljettajaksi filmi- ja valokuvausalalla toimineella Pohjanheimolle. Valokuvaajan työt kiinnostivat siinä määrin, että hän suostutteli Pohjanheimon opettamaan valokuvauksen saloja. Tähän työnantaja suostui vain rahakorvauksesta. Pohjanheimolla oli Helsingissä Valokuvaamo Ortho osoitteessa Bulevardi 7.
Mannelin lähti Pohjanheimolta ensimmäiseen itsenäiseen työhönsä, joka oli pikakuvien ottaminen kiertävän tivolin mukana vuonna 1929. Vuoden varusmiespalveluksen jälkeen Mauno sai maaliskuussa 1931 pitkäaikaisen asiakkaan Suomalaisen työn liitosta, jonka lehteen hän kuvasi teollisuutta ja kauppaa koko 1930-luvun ajan. Tämän vuoksi Maunon kuvia on koko Suomesta, varsinkin Helsingistä, Turusta, Viipurista, Tampereelta, Oulusta, Kemistä ja Lappeenrannasta. Tuona aikana Mauno loi paljon suhteita kuvattaviin yrityksiin, jotka myös tilasivat itsellensä kopioita valokuvista.
Kun 1930-luvulla kuvattavat kohteet olivat osuuskauppojen toimitiloja ja niiden toimintoja sekä eri teollisuudenaloja, niin 1950-luvulta lähtien Mannelin erikoistui erityisesti metsään ja metsäteollisuuteen, mekaaniseen metsäteollisuuteen, uittoon sekä kiviteollisuuteen.
Mannelinien valokuvausliikkeet

Mannelinilla oli Helsingintie 12:n tiloissa paitsi asunto, myös valokuvaustoimintaa ja laboratorio. Valokuvaamo muutti 1960-luvun alussa KOPin taloon osoitteeseen Kirkonkyläntie 4 ja pian sen jälkeen Mauno jätti valokuvaamon kahdelle pojalleen, Tapiolle ja Pertille. Maunon vaimo Irene piti kuvaamon yhteydessä kukkakauppaa, mutta otti tarvittaessa myös passikuvia. Tapion ja Pertin riitaannuttua Tapio laittoi oman liikkeensä ensin Malminraitille ja parin vuoden jälkeen rakensi oman kuvausstudionsa Varpustielle Tapaninkylään. Pertti jatkoi kuvaamon toimintaa nimellä Foto Mannelin.
Mauno Mannelinin perintö

Kun Maunolle alkoi kertyä 1970-luvulla ikää, hän vähensi kuvausmatkojaan ja alkoi tarjota kuvanegatiivejaan museoille. Lisäksi monet yritykset poistivat kuva-arkistojaan ja lahjoittivat niitä muun muassa metsämuseo Lustolle Maunon perintönä. Näistä kuvista osa on museoilla paperikopioina. Mannelinin kuvia on Museoviraston kokoelmissa ja niitä löytää muun muassa museoiden Finna-sivuilta. Mauno Mannelinin jälkeensä jättämä noin 35 000 negatiivin ja dian arkisto on tyttärenpojan Johannes Moision omistuksessa. Näistä kuvista vanhimpia on esillä ”Mauno Mannelin 1910–1990” -sivulla Facebookissa.
Melior (pistooli)

| Melior |
| --- | --- |

Tyyppi:  massasulkuinen itselataava pistooli
Valmistaja:  Robar & co
Valmistusmaa:   Belgia
Tekniset tiedot
Kaliiperi(t):  .22 LR, 6,35 Browning, 7,65 Browning ja 9 mm Browning court
Lipas:  yksirivinen tankolipas
Melior on eräs belgialaisen Robar & co - aseyhtiön tuotemerkeistä. .22 LR, 6,35 Browning, 7,65 Browning ja 9 mm Browning court kaliiperisina kolmena eri malliversiona valmistettujen Melior -pistoolien rakenne muistuttaa John Moses Browningin FN -yhtiölle suunnittelemia FN M1905 ja M1910 pistooleja.
Aiheesta muualla

Robar (Mre liègeoise, Robar L. & co).
Melior Pistol 7.65mm
Mercedes-Benz MFA -pohjalevy

Mercedes-Benz MFA -pohjalevy (Modular Front Architecture) on Mercedes-Benzin kehittämä modulaarinen pohjalevy etu- ja nelivetoisille keskikokoluokan automalleille.
MFA

Infiniti Q30 (2015–2019)
Infiniti QX30 (2016–2019)
Mercedes-Benz C117 (2013–2019)
Mercedes-Benz W176 (2012–2018)
Mercedes-Benz W246 (2011–2019)
Mercedes-Benz X156 (2013–2019)
MFA2

Mercedes-Benz A-sarja (W177) (2018–)
Mercedes-Benz B-sarja (W247) (2018–)
Mercedes-Benz CLA-sarja (C118) (2019–)
Mercedes-Benz GLA-sarja (H247) (2019–)
Mercedes-Benz GLB-sarja (X247) (2019–)
Megan

| Megan |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Meghan, Meagan, Meaghan
Nimen alkuperä:  Margaret
Lähtöalue:  Wales
Infobox OKNimi-testi OK: 
Megan (kirjoitettu myös Meghan, Meagan ja Meaghan) on walesilainen naisen etunimi. Megan on yksi suosituimmista walesilaisista nimistä Walesissa ja Englannissa.
Fiktiivisiä Megan-nimisiä henkilöitä

Meggan, supersankari Marvel Comicsin sarjakuvissa
Meagan Aylward ja Megan Hounsell, hahmoja vuoden 2011 elokuvassa Cyberbully
Megan ”Meg” Griffin, hahmo televisiosarjassa Family Guy
Megan Harries, hahmo televisiosarjassa Pobol y Cwm
Megan Macey, hahmo televisiosarjassa Emmerdale
Megan Morse, Miss Martian, M'gann M'orzz, supersankaritar DC Comicsin sarjakuvissa
Megan Parker, hahmo televisiosarjassa Drake & Josh
Megan Reeves, hahmo televisiosarjassa Num3rot
Megan Sparkles, hahmo televisiosarjassa Sanjay and Craig
Megan Stewart, lukiolainen Michael Goin kauhuelokuvassa Megan Is Missing
Megan Williams, hahmo televisiosarjassa Pikku ponit
Aiheesta muualla

Kuvia tai muita tiedostoja aiheesta Megan Wikimedia Commonsissa
Mauna Kea

| Mauna Kea> Mauna a Wākea |
| --- | --- |
 Mauna Kea valokuvattuna vuonna 2017
Korkeus:  4207 m
Sijaintitiedot
Sijainti:  Havaiji, USA
Koordinaatit:  19°49′15.7″N, 155°28′06.6″W
Geologia
Tyyppi:  kilpitulivuori
Ikä:  n. 1 000 000 vuotta
Purkautunut viimeksi:  n. 2500 eaa.
Kiipeilytiedot
Ensimmäinen nousu huipulle:  esihistoriallinen
Mauna Kea (suom. "Valkoinen vuori") on levossa oleva tulivuori Havaijin eteläisimmällä ja suurimmalla saarella Havaijilla. Nimi voi esiintyä myös muodossa Maunakea, jolla korostetaan sitä, että kyseessä on erisnimi. Vuoren nimi on lyhenne nimestä Mauna a Wākea, joka viittaa havaijilaisten kantaisään. Mauna Kean ja samalla koko saaren korkein kohta on Pu'u Wēkiu, joka sijaitsee 4 207 metriä merenpinnan yläpuolella. Mauna Kean lähellä sijaitsee toimiva tulivuori Mauna Loa, joka on vain 35 m matalampi kuin Mauna Kea.
Erinomaisen seeingin takia vuori on nykyään tärkeä tähtitieteilijöiden havainnointipaikka, ja sen huipulla sijaitsevat Mauna Kean observatoriot. Ilma on huipulla kuiva, tuulet tasaisia ja maan kaltevuus sopiva. Näistä merkittävimpinä yhdysvaltalaiset Keck-teleskoopit, toinen kansainvälisistä Gemini-teleskoopeista, kansainvälinen James Clerk Maxwell -teleskooppi sekä japanilainen Subaru-teleskooppi.
Mauna Kea purkautui viimeksi noin 4 500 vuotta sitten. Vuoren alla tapahtuvat heikot maanjäristykset voivat olla merkki purkauksesta lähitulevaisuudessa. Vuoren laella olevat herkät tähtitieteelliset havaintolaitteet reagoisivat kuitenkin vuoren pinnan nousuun ennen mahdollista purkausta. Vuoren iäksi arvioidaan noin miljoona vuotta.
Mauna Kea on maapallon korkein vuori, jos korkeus mitataan vuoren juurelta huipulle. Vuoren rinne laskeutuu meren alla vielä viisi kilometriä, joten koko vuoren korkeus merenalaiset osiot huomioon ottaen on yli kymmenen kilometriä. Vuori on kilpitulivuorelle tyypillisesti hyvin leveä verrattuna korkeuteen: se on merenpinnan yläpuolella noin 80 kilometriä pitkä ja 40 kilometriä leveä.
Vuoren huippu on pyhä paikka havaijilaisille, koska maan ja taivaat katsotaan kohtaavan siellä. Huipulla on edelleen useita hautamuistomerkkejä, jotka on pyhitetty havaijilaisille esi-isille. Perinteisesti vain päällikkö- ja papistoluokkaan kuuluneet henkilöt saivat nousta huipulle, ja vain vain hetkellisesti uskonnollisten seremonioiden suorittamiseksi.
Aiheesta muualla

Kuvia tai muita tiedostoja aiheesta Mauna Kea Wikimedia Commonsissa
Miami (Oklahoma)

Miamin keskustaa
Miamin sijainti Oklahomassa.
Miami on Ottawan piirikunnan pääkaupunki Yhdysvaltain Oklahomassa. Kaupungin asukasluku oli 13 132 vuonna 2018, joka tarkoittaa 3,3 prosentin laskua vuodesta 2010. Kaupunki on väkiluvultaan piirikunnan suurin.
Maantiede

Miamin kaupungin pinta-ala on 27,9 neliökilometriä. Kaupungin läheltä kulkee historiallinen tie Route 66.
Väestö

Kaupungissa on huomattavan paljon Amerikan alkuperäisasukkaita, joita on 13,7 prosenttia. Suurin väestöryhmä on kuitenkin valkoiset, joita on 66,5 prosenttia väestöstä. Kotitalouksia oli 5 099 vuonna 2018. Köyhyysrajan alapuolella eläviä on 23,8 prosenttia.
Michael Jude Byrnes

Michael Jude Byrnes (s. 23. elokuuta 1958 Detroit, Michigan) on yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan Adam Joseph Maida 25. toukokuuta 1996. Hänet nimitettiin Detroitin vihkipiispaksi sekä Egugan titulaaripiispaksi 22. maaliskuuta 2011, ja piispaksi vihkiminen seurasi 5. toukokuuta. Pääkonsekraattorina toimi Allen Henry Vigneron, jota avustivat John Clayton Nienstedt ja John Michael Quinn.
Mendelis Bašs

Mendelis Bašs (14. huhtikuuta 1919 Riika – 9. elokuuta 2012) oli latvialainen säveltäjä ja kapellimestari.
Bašs opiskeli vuoteen 1941 Latvian konservatoriossa ja selvisi myöhemmin keskitysleireiltä. Hän jatkoi musiikkiopintojaan toisen maailmansodan jälkeen ja valmistui säveltäjänä 1948 sekä kapellimestarina 1950.
Bašsin tuotantoon kuuluu mm. sinfonista musiikkia, kuoroteoksia sekä musiikkia puhallinorkesterille. Hän toimi vuosina 1962–1975 Riian valtionoperettiteatterin kapellimestarina ja johti pitkään puhallinorkesteria.
Metsäkafferipuhveli

| Metsäkafferipuhveli |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae
Suku::  Afrikanpuhvelit Syncerus
Laji::  Afrikanpuhveli caffer
Alalaji::  nanus
Kolmiosainen nimi
 Syncerus caffer nanus  Boddaert, 1785 
Katso myös
   Metsäkafferipuhveli Wikispeciesissä   Metsäkafferipuhveli Commonsissa 
Infobox OKNimi-testi OK: 
Metsäkafferipuhveli (Syncerus caffer nanus) on kafferipuhvelin eli afrikanpuhvelin alalaji, afrikkalainen nautaeläin. Sen on esitetty joskus olevan myös kokonaan oma lajinsa. Kapinkafferipuhvelista se poikkeaa esimerkiksi pienemmältä kooltaan.
Taksonomia ja evoluutio

Metsäkafferipuhveli on luokiteltu usein kafferipuhvelin alalajiksi. Sen tieteellisen nimen antoi Pieter Boddaert vuonna 1785. Afrikanpuvelien tarkasta taksonomaista on kuitenkin kiistelty. Metsäkafferipuhvelin on esitetty myös olevan kokonaan oma lajinsa esimerkiksi morfologisten erojen takia. Metsäkafferipuhveli ja kapinkafferipuhveli (S. c. caffer) eivät kuitenkaan ole kokonaan maantieteellisesti erillään toisistaan, ja ne myös risteytyvät keskenään levinneisyysalueiden kohtaamisseuduilla.
Metsäkafferipuhvelin on esitetty edustavan kapinkafferipuhvelin varhempaa muotoa. Kapinkafferipuhveli olisi sittemmin eriytynyt sen levittäytyessä metsistä ruohikkotasangoille.
Koko ja ulkonäkö

Metsäkafferipuhvelilla on kapinkafferipuhveliin verrattuna useita eroja. Se on kooltaan pienempi. Urokset painavat 320 kiloa ja naaraat 260 kiloa. Ruumiin pituus on 180-220 cm ja säkäkorkeus 100-130 cm. Sen turkki on punertavanruskea. Tummempia alueita on jaloissa ja hartiolla. Turkki tummuu eläinten vanhetessa. Naama on kapinkafferipuhvelia kapeampi ja suorempi. Usein lerpattavat kovat suuret ja niiden reunoilla on pitkiä karvoja. Uroksilla ja naarailla on sarvet, jotka uroksilla ovat yleensä naaraita suuremmat. Sarvet kasvavat taakseppäin linjassa otsaan. Toisin kuin kapinkafferipuhvelia, sarvet eivät kaarru yhtä kuperasti vaan ovat melko suorat. Myös pituudeltaan sarvet ovat huomattavasti lyhyemmät. Nahka voi olla miltei sentin paksuinen. Huulet ovat hyvin jäykät, minkä takia se ei pysty syömään hyvin lyhyttä ruohoa.
Levinneisyys ja elinympäristö

Metsäkafferipuhvelia tavataan osissa Angolaa, Kamerunia, Keski-Afrikan tasavaltaa, Kongon demokraattista tasavaltaa, Kongon tasavaltaa, Päiväntasaajan Guineaa, Gabonia ja Nigeriaa. Se suosii aukeita ja ruohikkoisia seutuja. Sitä esiintyy myös suljetuissa metsissä, mutta niissä sen kannan tiheydet ovat yleensä paljon pienemmät.
Elintavat

Metsäkafferipuhveli liikkuu tavallisesti 8–20 yksilön laumoissa, jotka ovat esimerkiksi kapinkafferipuhvelin laumoja selvästi pienempiä. Yhdessä laumassa on yleensä yksi tai kaksi täysikasvuista urosta, useita naaraita ja niiden jälkikasvua. Eläimet viettävät yleensä koko ikänsä samassa laumassa. Eri laumat eivät tiettävästi ole toisiinsa nähden territoriaalisia. Vuodenaikojen vaihtelun vaikutukset ovat suhteessa pieniä. Sadekaudella laumat saattavat kuitenkin hajaantua metsiin. Ravinnokseen metsäkafferipuhvelit käyttävät enimmäkseen ruohoja.
Metsäkafferipuhvelit voivat lisääntyä vuoden ympäri. Veden saatavuus saattaa kuitenkin olla rajoittava tekijä, jolloin naaraat synnyttävät sadekaudella. Tiineys kestää 340 päivää ja vasikoita on yksi, tai joskus harvoin kaksi. Vastasyntynyt vasikka on kirkkaan punainen. Naaras imettää kuusi kuukautta ja vasikka kasvaa sukukypsäksi 3,5–5-vuoden ikäisenä. Ne voivat elää 18-29 vuotta vanhoiksi. Metsäkafferipuhvelin tärkein petoeläin on leopardi.
Uhat ja suojelu

Metsäkafferipuhvelin kannat tunnetaan suhteellisen huonosti. Vuonna 1999 koko kannan kooksi arvioitiin 60 000 yksilöä. Kantojen on arvioitu olevan laskussa sen koko levinneisyysalueella. Uhkia ovat esimerkiksi elinympäristöjen tuhoutuminen maanviljelyksen ja karjankasvatuksen takia, karjasta mahdollisesti leviävät taudit, kuivuudet ja metsästys. Kansainvälinen luonnonsuojeluliitto ei ole arvioinut sen uhanalaisuutta kafferipuhvelista erikseen.
Lobékén kansallispuistossa Kamerunissa.
Madridin eläintarhassa.
Puhveleita ja maisemaa Lobékén kansallispuistossa.
Mińskin piirikunta

Mińskin piirikunta (puol. powiat miński) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 154 526. Siihen kuuluvat 11 kuntaa ovat Cegłów, Dębe Wielkie, Dobre, Halinów, Jakubów, Kałuszyn, Latowicz, Mińsk Mazowiecki, Mrozy, Siennica ja Stanisławów.
Piirikunnan väestöpyramidi 2014.
Vuoden 2019 lopussa Mińskin piirikunnan asukkaista 51,2 prosenttia oli naispuolisia ja 48,8 prosenttia miespuolisia. Alle 18-vuotiaat muodostivat 20,8 prosenttia piirikunnan väestöstä, työikäiset 59,7 prosenttia ja eläkeikäiset 19,5 prosenttia väestön keski-iän ollessa 40,1 vuotta. Vuonna 2019 piirikunnassa syntyi 1 694 lasta. Mińskin piirikunnan väkiluvun ennakoidaan kasvavan 171 466 asukkaaseen vuoteen 2050 mennessä.